cyanic-selkie/wikianc huggingface dataset:
สันติ์ เทพมณี
ด้านสังคมและการศาสนา
สันติ์ เทพมณี มีบทบาททางด้านสังคมโดยเคยเป็นกรรมการเหล่ากาชาดจังหวัดลำพูน ต่อเนื่อง 32 ปี เป็นประธานชมรมสามล้อจังหวัดลำพูน และนายกสมาคมกีฬาจังหวัดลำพูน นอกจานั้นยังเป็นไวยาวัจกรวัดพระธาตุหริภุญชัยวรมหาวิหาร เป็นนายกยุวพุทธิกสมาคมแห่งประเทศไทย สาขาลำพูน และเคยได้รับรางวัลบุคคลดีเด่นด้านพระพุทธศาสนา จังหวัดลำพูน ปี 2533
สันติ์ เทพมณี ยังมีบทบาทในการช่วยเหลือสังคมและกิจกรรมต่างๆ หลายครั้ง อาทิ การบริจาคทรัพย์สินให้แก่โรงพยาบาล การให้ทุนการศึกษา การร่วมงานสังคมวัฒนธรรมของจังหวัดลำพูน  เป็นต้น
ประเทศเอกวาดอร์ในโอลิมปิกฤดูร้อน 2016
ประเทศเอกวาดอร์ เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติเอกวาดอร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 38 คน ใน 13 ชนิดกีฬา ผลการแข่งขันครั้งนี้ประเทศเอกวาดอร์ไม่ได้รับเหรียญรางวัล
กรีฑา
ผลการแข่งขันดังนี้ :
จาการ์ตา คอมมอนส์
จาการ์ตา คอมมอนส์ (Jakarta Commons) เป็นหนึ่งในโครงการย่อยของโครงการจาการ์ตาภายใต้การกำกับดูแลของมูลนิธิซอฟต์แวร์อะแพชี จุดมุ่งหมายของคอมมอนส์คือต้องการเผยแพร่ซอฟต์แวร์จาวาที่เป็นโอเพนซอร์สและสามารถนำกลับมาใช้ใหม่ได้ (reusable) ส่วนมากจะเป็นแพ็กเกจในรูปแบบ JAR พร้อมเอกสารการใช้งาน เพื่อนำเข้าลงในเครื่องมือช่วยเขียนโปรแกรมแล้วใช้งานได้ทันที คอมมอนส์แบ่งออกเป็น 3 กลุ่มใหญ่ๆ ได้แก่ คอมมอนส์สมบูรณ์ (Commons Proper) คอมมอนส์ทดลอง (Commons Sandbox) และคอมมอนส์พักการพัฒนา (Commons Dormant)
คอมมอนส์สมบูรณ์
คอมมอนส์สมบูรณ์ สร้างขึ้นมาเพื่ออุทิศให้สำหรับการสร้างสรรค์และการดูแลรักษาคอมโพเนนต์บนแพลตฟอร์มจาวา คอมมอนส์สมบูรณ์เป็นแหล่งซอฟต์แวร์เพื่อการทำงานและการใช้ข้อมูลร่วมกันระหว่างนักพัฒนาซอฟต์แวร์ที่ใช้ซอฟต์แวร์ในโครงการจาการ์ตา ผู้พัฒนาตัวคอมมอนส์จะพยายามกำหนดการเรียกใช้ไลบรารีอื่นให้น้อยที่สุด ซึ่งจะทำให้คอมมอนส์ใช้งานง่าย ยิ่งไปกว่านั้น คอมโพเนนต์ในคอมมอนส์จะรักษาส่วนต่อประสาน (interface) ให้เสถียรมากที่สุดเท่าที่จะทำได้ เพื่อให้ผู้ที่ใช้ซอฟต์แวร์ในโครงการจาการ์ตาอื่นๆ สามารถนำคอมมอนส์ไปใช้ได้โดยไม่ต้องกังวลกับการเปลี่ยนแปลงการทำงานภายในในอนาคต
ในเดือนสิงหาคม ค.ศ. 2006 มีมากกว่า 30 โครงการที่จัดอยู่ในคอมมอนส์สมบูรณ์ และสามารถแบ่งออกเป็น 5 หมวดหมู่ย่อย
ดูรายชื่อโครงการทั้งหมดที่เป็นคอมมอนส์สมบูรณ์ในปัจจุบันได้ที่หน้านี้
คอมมอนส์ทดลอง
คอมมอนส์ทดลอง เป็นพื้นที่สำหรับพัฒนาและทดลองคอมโพเนนต์ที่ยังไม่บรรจุเป็นคอมมอนส์สมบูรณ์ และจะบรรจุคอมโพเนนต์นั้นเมื่อได้รับการรับรองจากสมาชิกในโครงการจาการ์ตาคนอื่นๆ และได้รับการพัฒนาถึงขั้นระดับมาตรฐานแล้ว
การเกิด
การเกิด หรือการคลอด (parturition) เป็นการหรือกระบวนการมีหรือออกลูก ในสัตว์เลี้ยงลูกด้วยนม กระบวนการนี้เริ่มโดยฮอร์โมนซึ่งทำให้ผนังกล้ามเนื้อมดลูกหดและขับลูกในท้อง (fetus) ที่ระยะการเจริญเมื่อพร้อมที่จะกินอาหารและหายใจ ในบางสปีชีส์ลูกเจริญก่อนวัยและสามารถเคลื่อนไหวแทบทันทีหลังเกิดแต่ในบางสปีชีส์ลูกช่วยเหลือตัวเองไม่ได้และต้องพึ่งพาพ่อแม่ทั้งหมด ในสัตว์มีกระเป๋าหน้าท้อง (marsupial) ลูกในท้องเกิดที่ระยะที่ยังไม่เจริญมากหลังมีอายุครรภ์สั้น ๆ และเจริญต่อในกระเป๋าของแม่
จาการ์ตา คอมมอนส์
คอมมอนส์ทดลอง
ดูรายชื่อโครงการทั้งหมดที่เป็นคอมมอนส์ทดลองในปัจจุบันได้ที่หน้านี้
คอมมอนส์พักการพัฒนา
คอมมอนส์พักการพัฒนา เป็นกลุ่มคอมโพเนนต์ที่ได้ประกาศว่าจะไม่มีการพัฒนาต่อในอนาคตอันใกล้ด้วยสาเหตุบางประการ คอมโพเนนต์เหล่านี้อาจสามารถนำไปใช้ได้ แต่ก็ต้องนำไปแปลโปรแกรมและสร้างด้วยตัวเอง
วิกิพีเดียภาษาเซบัวโน
วิกิพีเดียภาษาเซบัวโน (Wikipedya sa Sinugboanon) เป็นสารานุกรมวิกิพีเดียที่จัดทำขึ้นในภาษาเซบัวโน ปัจจุบันมีบทความ บทความ ส่วนใหญ่สร้างโดย Lsjbot และมีผู้ใช้ที่มีความเคลื่อนไหว  บัญชี
จาการ์ตา คอมมอนส์
คอมมอนส์พักการพัฒนา
ดูรายชื่อโครงการทั้งหมดที่เป็นคอมมอนส์พักการพัฒนาในปัจจุบันได้ที่หน้านี้
วิกิพีเดียภาษาเซบัวโน
ประวัติและการเติบโตของบทความ
วิกิพีเดียภาษาเซบัวโนเปิดบริการในเดือนมิถุนายน ค.ศ. 2005 ในเดือนมกราคม ค.ศ. 2006 มีการสร้างบทความถึง 1,000 บทความ จากนั้นจึงเพิ่มเป็น 1,400 บทความในเดือนพฤศจิกายน ค.ศ. 2006 ในช่วงปลาย ค.ศ. 2006 ถึง 2007 กลุ่มบอตได้สร้างบทความเกี่ยวกับเทศบาลของฝรั่งเศสถึงหนึ่งหมื่นกว่าบทความ
ในช่วงปลาย ค.ศ. 2012 จำนวนบทความในภาษานี้เพิ่มขึ้นถึงประมาณ 30,000 บทความ ต่อมาในเดือนธันวาคม ค.ศ. 2012 Lsjbot เริ่มต้นสร้างบทความ ทำให้เกิดบทความใหม่เพิ่มขึ้นอย่างมหาศาลใน ค.ศ. 2013 และจากเดือนกุมภาพันธ์ถึงธันวาคม ค.ศ. 2013 จำนวนบทความเพิ่มขึ้นถึง 9 เท่า ในช่วงปลาย ค.ศ. 2015 ประมาณร้อยละ 99 จากบทความ 1.4 ล้านบทความในเวลานั้นสร้างขึ้นโดยบอต โดยรวมบทความเกี่ยวกับท้องที่ประมาณ 25,000 บทความ และบทความสิ่งมีชีวิตที่เหลือสร้างโดย Lsjbot
น้ำมันแร่
น้ำมันแร่ เป็นส่วนผสมของแอลเคนที่สูงกว่า(higher alkanes) ที่ไร้สี ไร้กลิ่น และน้ำหนักเบา ซึ่งมาจากแหล่งแร่ โดยเฉพาะอย่างยิ่งมาจากการกลั่นเชื้อเพลิงปิโตรเลียม ซึ่งจะแตกต่างจากน้ำมันพืชที่สามารถบริโภคได้ทั่วไป
ชื่อของน้ำมันนั้นไม่ปรากฏเป็นที่แน่ชัด เนื่องจากถูกใช้สำหรับน้ำมันหลายชนิดโดยเฉพาะในช่วงสองสามศตวรรษที่ผ่านมา ชื่ออื่น ๆ ไม่เป็นที่แน่ชัดเช่นเดียวกัน ได้แก่ น้ำมันขาว น้ำมันพาราฟิน ลิควิดพาราฟิน(เกรดทางการแพทย์ที่ผ่านการกลั่นสูง) พาราฟินัมลิควิดัม(ภาษาละติน) และลิควิกปิโตรเลียม เบบี้ ออยล์เป็นน้ำมันแร่ที่มีกลิ่นหอม
โดยส่วนมาก น้ำมันแร่เป็นของเหลวที่เป็นผลผลิตพลอยได้จากการกลั่นน้ำมันดิบเพื่อผลิตน้ำมันเบนซินและผลิตภัณฑ์ปิโตรเลียมอื่น ๆ น้ำมันแร่ชนิดนี้เป็นน้ำมันที่ไร้สี และโปร่งใส ซึ่งประกอบไปด้วยแอลเคน และไซโคลแอลเคนเป็นส่วนใหญ่ ซึ่งเกี่ยวข้องกับปิโตรเลียมเจลลี มันมีความหนาแน่นประมาณ 0.8–0.87 กรัมต่อลูกบาศก์เซนติเมตร (0.029–0.031 ปอนด์ต่อลูกบาศก์นิ้ว)
ยาระบาย
น้ำมันแร่ สามารถให้ได้ทางปาก หรือทางทวารหนัก บางครั้งถูกใช้เป็นสารหล่อลื่นในการเตรียมพร้อมการสวนทวาร เพราะสารที่กินเข้าไปส่วนใหญ่จะถูกขับออกจากทางอุจจาระมากกว่าร่างกายจะดูดซึม
สารหล่อลื่นส่วบุคคล
ได้รับการแนะนำโดยชมรมเวชศาสตร์การเจริญพันธุ์อเมริกัน(ASRM) เพื่อใช้เป็นสารหล่อลื่นในช่องคลอดเพื่อรักษาภาวะเจริญพันธุ์ อย่างไรก็ตาม เป็นที่รู้กันดีว่า น้ำมันทำให้ถุงยางอนามัยนั้นเสื่อมคุณภาพ
Khaosokia
Khaosokia เป็นสกุลของพืชดอกที่อยู่ในวงศ์ Cyperaceae มีเพียงสปีชีส์เดียวคือ Khaosokia caricoides.
ถิ่นกำเนิดของมันคือ ประเทศไทย
ศักย์ไฟฟ้า
ศักย์ไฟฟ้า (electric potential) (ยังถูกเรียกว่า ศักย์สนามไฟฟ้าหรือศักย์ไฟฟ้าสถิต) เป็นปริมาณของพลังงานศักย์ไฟฟ้าที่ประจุไฟฟ้าที่จุดหนึ่งเดียวนั้นจะพึงมีถ้ามันถูกมองหาตำแหน่งที่จุดใดจุดหนึ่งในที่ว่าง และมีค่าเท่ากับงานที่ถูกกระทำโดยสนามไฟฟ้าหนึ่งในการเคลื่อนย้ายหนึ่งหน่วยของประจุบวกจากที่ห่างไกลไม่สิ้นสุด (infinity) มาที่จุดนั้น
ในทฤษฎีแม่เหล็กไฟฟ้าแบบคลาสสิก ศักย์ไฟฟ้าเป็นปริมาณสเกลาร์แสดงโดย
Φ
,
ΦE
หรือ
V
มีค่าเท่ากับพลังงานศักย์ไฟฟ้า(มีหน่วยเป็นจูล)ของอนุภาคที่มีประจุใด ๆ ที่ตำแหน่งใด ๆ หารด้วยประจุ(มีหน่วยเป็นคูลอมบ์)ของอนุภาคนั้น เมื่อประจุของอนุภาคได้ถูกหารออกไป ส่วนที่เหลือจึงเป็น "คุณสมบัติ" ของตัวสนามไฟฟ้าเอง
ค่านี้สามารถคำนวณได้ในสนามไฟฟ้าที่คงที่(เวลาไม่เปลี่ยน)หรือในสนามไฟฟ้าแบบไดนามิก(เปลี่ยนไปตามเวลา)ในเวลาที่กำหนด และมีหน่วยเป็นจูลต่อคูลอมบ์ (
J C–1
), หรือ volts (
) ศักย์ไฟฟ้าที่อินฟินิตี้สมมติว่ามีค่าเป็นศูนย์
ศักย์ไฟฟ้าเป็นปริมาณสเกลาร์ เพราะศักย์ไฟฟ้าเป็นพลังงานต่อหนึ่งหน่วยประจุเนื่องจากพลังงานศักย์ไฟฟ้ามีหน่วยเป็นจูล (J) ประจุมีหน่วยเป็นคูลอมบ์ (C) ศักย์ไฟฟ้าจึงมีหน่วยเป็น จูลต่อคูบอมบ์ ซึ่งเรียกว่า โวลต์ (V)
ในกรณีสนามโน้มถ่วงของโลก พลังงานศักย์โน้มถ่วงของวัตถุที่ตำแหน่งต่างๆ ขึ้นกับความสูงของวัตถุเมื่อเทียบกับระดับอ้างอิง ซึ่งจะอยู่ที่ระดับดำก็ได้แล้วแต่จะกำหนด และให้ระดับอ้างอิงนี้มีพลังงานศักย์โน้มถ่วงเป็นศูนย์ ในการหาพลังงานศักย์ไฟฟ้าของประจุที่ตำแหน่งต่างๆ ก็ต้องกำหนดระดับอ้างอิงเช่นกัน
นอกจากนี้ศักย์ไฟฟ้าแบบสเกลล่าร์ทั่วไปยังถูกใช้ในระบบ electrodynamics เมื่อสนามแม่เหล็กไฟฟ้าที่เปลี่ยนแปลงไปตามเวลาปรากฎอยู่ แต่ศักย์ไฟฟ้าทั่วไปนี้ไม่สามารถคำนวนออกมาง่าย ๆ ศักย์ไฟฟ้าและศักย์เวกเตอร์แม่เหล็กรวมเข้าด้วยกันเป็นสี่เวกเตอร์ เพื่อที่ว่าทั้งสองชนิดของศักย์จะถูกนำมาผสมกันภายใต้ Lorentz transformations.
บทนำ
กลศาสตร์แบบคลาสสิกจะสำรวจแนวคิดเช่นแรง, พลังงาน, ศักยภาพ และอื่น ๆ แรงและพลังงานศักย์จะเกี่ยวข้องกันเองโดยตรง แรงสุทธิที่กระทำต่อวัตถุใด ๆ จะทำให้วัตถุนั้นมีการเร่งความเร็ว เมื่อวัตถุเคลื่อนที่ในทิศทางที่แรงเร่งความเร็วมัน พลังงานศักย์ของมันจะลดลง: เช่นพลังงานศักย์ที่เกิดจากโน้มถ่วงของลูกกระสุนปืนใหญ่ลูกหนึ่งที่ด้านบนของเนินเขาจะมีค่ามากกว่าพลังงานศักย์ที่ฐานของเนินเขา เมื่อมันกลิ้งลงเนินมา พลังงานศักย์ของมันก็ลดลงเปลี่ยนเป็นการเคลื่อนที่ หรือพลังงานเฉื่อย (จลน์)
มันเป็นไปได้ที่จะกำหนดศักยภาพของสนามพลังบางอย่างเพื่อที่ว่าพลังงานศักย์ของวัตถุหนึ่งในสนามนั้นขึ้นอยู่กับตำแหน่งของวัตถุเมื่อเทียบกับสนามเท่านั้น สองสนามพลังดังกล่าวคือสนามแรงโน้มถ่วงและสนามไฟฟ้า (ในกรณีที่ไม่มีสนามแม่เหล็กที่เปลี่ยนแปลงตามเวลา) สนามดังกล่าวจะต้องส่งผลกระทบต่อวัตถุเนื่องจากคุณสมบัติที่แท้จริงของวัตถุ (เช่นมวลหรือประจุ) และตำแหน่งของวัตถุ
วัตถุจำนวนมากอาจครอบครองคุณสมบัติที่เรียกว่าประจุไฟฟ้าและสนามไฟฟ้าจะออกแรงบังคับบนวัตถุที่มีประจุนั้น ถ้าวัตถุที่มีประจุมีประจุบวก แรงจะอยู่ในทิศทางของเวกเตอร์สนามไฟฟ้าที่จุดนั้นในขณะที่ถ้าประจุนั้นเป็นลบ แรงจะเป็นไปในทิศทางตรงกันข้าม ขนาดของแรงจะถูกกำหนดโดยปริมาณของประจุคูณด้วยขนาดของเวกเตอร์สนามไฟฟ้า
รายชื่อนายกสภาจุฬาลงกรณ์มหาวิทยาลัย
ด้านล่างนี้คือรายนามนายกสภาจุฬาลงกรณ์มหาวิทยาลัย
ตำบลทางขวาง
ทางขวาง เป็นตำบลหนึ่งในอำเภอแวงน้อย จังหวัดขอนแก่น
ที่ตั้งและอาณาเขต
ตำบลทางขวางตั้งอยู่ทางทิศตะวันตกสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง
ตำบลทางขวางแบ่งออกเป็น 11 หมู่บ้าน ดังนี้
สตรีทไฟเตอร์ IV
สตรีทไฟเตอร์ IV (ストリートファイターIV; STREET FIGHTER IV) เป็นเกมต่อสู้ ภาคที่สี่ของซีรีส์สตรีทไฟเตอร์ ผลิตโดยบริษัทแคปคอมของญี่ปุ่น โดยได้รับการเปิดตัวครั้งแรกในเวอร์ชันอาเขตของญี่ปุ่นในวันที่ 18 กรกฎาคม ค.ศ. 2006 และนำเข้าอเมริกาเหนือในช่วงเดือนสิงหาคม ส่วนเวอร์ชันคอนโซลสำหรับระบบเพลย์สเตชัน 3 และเอกซ์บอกซ์ 360 ได้จัดจำหน่ายในญี่ปุ่นวันที่ 10 กุมภาพันธ์ ค.ศ. 2007 และจัดจำหน่ายในอเมริกาเหนือในวันที่ 16 กุมภาพันธ์ ซึ่งเดิมกำหนดไว้ในวันที่ 18 กุมภาพันธ์ ส่วนการวางจำหน่ายอย่างเป็นทางการในยุโรปมีในวันที่ 20 กุมภาพันธ์ นอกจากนี้ ยังมีเวอร์ชันต่อมาโดยใช้ชื่อซูเปอร์สตรีทไฟท์เตอร์ IV ซึ่งได้รับการเปิดตัวในเดือนเมษายน ค.ศ. 2010
รายชื่อตัวละคร
สตรีทไฟเตอร์ IV มีตัวละครของเกมซึ่งเป็นที่นิยมของนักเล่นเกมหลายราย เช่น ริว, เคน มาสเตอร์, ไกล์, ชุนลี, ซากุระ, แคมมี่, แดน ฮิบิกิ, ซี.ไวเปอร์, อาเบล, เก็น, แซนกีฟ, รูฟัส, อี.ฮอนดะ, ดัลซิม, บลังก้า, เฟยหลง, เอ็ม.ไบสัน, บัลร็อก, สกัด, เวก้า, โกคิ และโกเค็น เป็นต้น
การพัฒนา
ในภาคนี้มีการแปลงระบบภาพจากสองมิติมาเป็นภาพสามมิติที่มีความปราณีตยิ่งขึ้น และมีการเพิ่มสุดยอดท่าไม้ตาย "อุลตราคอมโบ" ซึ่งมีความรุนแรงเพิ่มขึ้นจาก "ซูเปอร์คอมโบ"
การตอบรับ
ทั้งระบบอาเขตและระบบบ้าน สตรีทไฟเตอร์ IV ได้รับการสรรเสริญจากนักวิจารณ์ในระดับสากล เกมได้รับคะแนนรวมที่ 94 คะแนนจากเมตาคริติค สำหรับระบบเพลย์สเตชัน 3 93 คะแนนวำหรับระบบเอ็กซ์บ็อกซ์ และ 91 คะแนนสำหรับระบบพีซี
อุลตราสตรีทไฟเตอร์ IV
การปรับปรุงใหม่สำหรับสตรีทไฟเตอร์ IV โดยใช้ชื่ออุลตราสตรีทไฟเตอร์ IV ได้มีการประกาศขึ้น ณ วันที่ 14 กรกฎาคม ค.ศ. 2013 ในงานอีโวลูชันแชมเปียนชิพซีรีส์ โดยภาคใหม่นี้จะได้รับการเปิดตัวใน ค.ศ. 2014 ในระบบอาเขด เนื้อหาที่สามารถดาวน์โหลดได้ได้เพิ่มจากเวอร์ชันระบบคอนโซลที่มีอยู่ในภาคซูเปอร์สตรีทไฟเตอร์ IV และเกมแบบสแตนด์อะโลนที่มีการทำซ้ำจากภาคก่อน
จัน โลเรนโซ แบร์นีนี
จีอันโลเรนโซ แบร์นินี (Gian Lorenzo Bernini) (Giovanni Lorenzo Bernini, 7 ธันวาคม พ.ศ. 2141 - 28 พฤศจิกายน พ.ศ. 2223) เป็นประติมากรและสถาปนิกบาโรกที่มีชื่อเสียงในกรุงโรม เมื่อคริสต์ศตวรรษที่ 17
ชีวิตระยะแรก
แบร์นินีเกิดในเมืองเนเปิลส์ เป็นบุตรของปิเอโตร แบร์นินี ประติมากรจริตนิยมจากเมืองฟลอเรนซ์ เมื่ออายุ 7 ปี เขาและบิดาได้เดินทางเข้าสู่กรุงโรม ที่กรุงโรมนี้เอง ที่จิตรกรชื่อดังอันนิบาเล คารัคชีและสมเด็จพระสันตะปาปาปอลที่ 5 ได้เล็งเห็นถึงความสามารถของเขา และเบร์นินีได้รับการอุปถัมภ์จากพระคาร์ดินัลสคิปิโอเน บอร์เกเซพระนัดดาของสมเด็จพระสันตะปาปาปอลที่ 5 โดยผลงานในระยะแรกของเขาได้รับแรงบันดาลใจจากรูปสลักกรีกโบราณ
ก้าวขึ้นสู่ประติมากรชื่อดัง
ภายใต้การอุปถัมภ์ของพระคาร์ดินัล Borghese แบร์นินีได้มีชื่อเสียงในฐานะประติมากรอย่างรวดเร็ว ในบรรดาผลงานบางชิ้นในระยะแรกที่สร้างให้แด่พระคาร์ดินัล มีเครื่องประดับตกแต่งสวนอย่างเช่น The Goat Amalthea with the Infant Zeus and a Faun และรูปสลักครึ่งตัวแฝงความหมายเชิงเปรียบเทียบอีกมากมาย เช่น Damned Soul และ Blessed Soul เมื่ออายุ 22 ปี เขาได้สร้างรูปสลักครึ่งพระองค์ของสมเด็จพระสันตะปาปาปอลที่ 5 และเขายังมีผลงานรูปสลักแฝงความหมายทางโลกที่จัดรวมอยู่ใน Borghese collection ของ Scipione จัดแสดงที่ Borghese Gallery ซึ่งรวมเอาผลงานชิ้นเอกดังต่อไปนี้
สถาปัตยกรรม
ผลงานทางสถาปัตยกรรมของแบร์นินีที่มีชื่อเสียงที่สุดคือ จัตุรัสและแนวเสาระเบียงของมหาวิหารเซนต์ปีเตอร์ และยังเป็นผู้ออกแบบอาคารแบบโรมันอีกหลายแห่ง เช่น Palazzo Berberini, Palazzo Ludovisi (ชื่อปัจจุบันคือ Palazzo Montecitorio) และ Palazzo Chigi
ผลงานทางสถาปัตยกรรมชิ้นแรกของแบร์นินีคือซุ้มเซนต์ปีเตอร์เหนือแท่นบูชาในมหาวิหารเซนต์ปีเตอร์ และส่วนด้านหน้าของโบสถ์ Santa Babiana
ภาพผลงานของจานลอเรนโซ เบร์นินี
15981680
การประชุมผู้บัญชาการทหารบก กลุ่มประเทศอาเซียน
การประชุมผู้บัญชาการทหารบก กลุ่มประเทศอาเซียน (Asean Chief of Armies Multi Lateral Meeting หรือ ACAMM) เป็นกิจกรรมทางทหารของประเทศสมาชิกอาเซียน ที่จัดควบคู่ไปกับการทดสอบยิงปืนทางยุทธวิธีกองทัพบก กลุ่มประเทศอาเซียน เริ่มขึ้นในปี พ.ศ. 2543 โดยพลเอก สุรยุทธ์ จุลานนท์ ผู้บัญชาการทหารบกไทยในขณะนั้น
วาเลรี เกราซีมอฟ
เกราซิมอฟได้รับแต่งตั้งเป็นผู้บัญชาการใหญ่เขตสงครามยูเครนในเดือนมกราคม 2023 แทนที่พลเอกอาวุโสเซียร์เกย์ ซูโรวิคีน ซึ่งถูกลดหน้าที่เป็นรองผู้บัญชาการใหญ่เขตสงคราม
นายพลเกราซีมอฟ เป็นผู้นำเสนอแนวคิดทางทหารสมัยใหม่ซึ่งต่อมาถูกเรียกว่า "หลักนิยมเกราซิมอฟ" (Gerasimov doctrine) ซึ่งให้คำจำกัดความใหม่เกี่ยวกับแนวคิดความขัดแย้งระหว่างรัฐ
ลัทธินิยมคอร์พัสคิวลาร์
ลัทธินิยมคอร์พัสคิวลาร์ (Corpuscularianism) คือทฤษฎีทางฟิสิกส์ที่เชื่อว่าสสารทุกชนิดประกอบขึ้นด้วยอนุภาคขนาดเล็ก ๆ ซึ่งกลายเป็นทฤษฎีที่มีบทบาทสำคัญในคริสต์ศตวรรษที่ 17 นักวิทยาศาสตร์ผู้นิยมลัทธิคอร์พัสคิวลาร์รวมไปถึง เรอเน เดส์การ์ตส์, โรเบิร์ต บอยล์, และ จอห์น ล็อก
แนวคิดคอร์พัสคิวลาร์นิยมนี้คล้ายคลึงกับทฤษฎีอะตอมนิยม (atomism) เว้นแต่เพียงว่า แนวคิดอะตอมนิยมบอกว่าอะตอมนั้นแบ่งแยกไม่ได้อีกแล้ว แต่คอร์พัสเคิลยังสามารถแบ่งย่อยลงไปได้อีก ยกตัวอย่างเช่น ความเชื่อในทางทฤษฎีว่าการใส่ปรอทเข้าไปในเหล็กจะสามารถเปลี่ยนแปลงโครงสร้างภายใน ซึ่งเป็นขั้นตอนหนึ่งในการเปลี่ยนโลหะให้กลายเป็นทองคำได้ ผู้ที่นิยมแนวคิดนี้มีความเชื่อว่าคุณสมบัติบางอย่างของวัตถุนั้นเป็นผลลัพธ์ที่สร้างขึ้นมาจากความคิดจิตใจ เป็นคุณสมบัติ "อันดับที่สอง" ที่แยกออกมาจากคุณสมบัติ "พื้นฐาน" ของวัตถุ แนวคิดคอร์พัสคิวลาร์นิยมดำรงอยู่เป็นทฤษฎีกระแสหลักตลอดเวลาหลายศตวรรษ ต่อมาถูกควบรวมเข้ากับศาสตร์ในการเล่นแร่แปรธาตุ (Alchemy) โดยนักวิทยาศาสตร์ยุคแรก ๆ เช่น โรเบิร์ต บอยล์ และ ไอแซก นิวตัน ในคริสต์ศตวรรษที่ 17
สัตว์ขาปล้อง
สัตว์ขาปล้อง (ชื่อวิทยาศาสตร์: Arthropoda) หรือที่รู้จักกันดีและนิยมเรียกว่า "อาร์โธพอด" เป็นไฟลัมหลักของสัตว์ไม่มีกระดูกสันหลัง ที่มีขนาดของลำตัวแบ่งเป็น 3 ส่วน ได้แก่ ส่วนหัว ส่วนอก และส่วนท้อง ซึ่งสัตว์ขาปล้องบางจำพวกอาจจะมีส่วนหัวและส่วนอกที่เชื่อต่อกันเป็นส่วนเดียวกันด้วยก็ได้ จะมีเปลือกแข็งหุ้มบริเวณลำตัวสำหรับทำหน้าที่ป้องกันและช่วยพยุงร่างกายที่อ่อนนิ่มที่ซ่อนอยู่ภายใต้เปลือกแข็ง ชั้นคิวติเคิลเปลี่ยนไปตามรายละเอียดของรูปร่าง ประกอบด้วยสามชั้นคือ ชั้นผิวนอก (epicuticle) เป็นชั้นนอกที่บาง มีขี้ผึ้งเคลือบเพื่อป้องกันความชื้น ชั้นนอก (exocuticle) ประกอบด้วยไคติน และโปรตีนที่ทำให้แข็ง และชั้นใน (endocuticle) ที่ประกอบด้วยไคตินและโปรตีนที่ไม่ทำให้แข็ง ชั้นนอกและชั้นในเรียกรวมกันว่า procuticle และที่สำคัญคือช่วยพยุงให้ร่างกายของพวกสัตว์ขาปล้องมีรูปร่างที่แน่นอน
ลักษณะทั่วไป
สัตว์ขาปล้องจะมีลักษณะของลำตัวเป็นปล้อง ๆ บางจำพวกนั้นสามารถแยกส่วนต่าง ๆ ของร่างกายออกเป็น 3 ส่วน คือส่วนหัว ส่วนอกและส่วนท้อง แต่ก็มีสัตว์ขาปล้องบางจำพวกที่มีส่วนต่าง ๆ ของร่างกายเพียงแค่ 2 ส่วน คือมีเพียงแค่ส่วนหัวกับส่วนอกติดกันและส่วนท้องเท่านั้นเอง
สัตว์ขาปล้องจะมีช่องเปิดที่สำคัญ มีลักษณะเป็นรูจำนวน 2 รู และมีอวัยวะรับความรู้สึกที่ดี เคลื่อนที่ไปมาได้อย่างรวดเร็ว และหาอาหารได้อย่างง่ายดาย อาศัยอยู่เกือบทุกแห่งของโลก หรืออาจเรียกได้ว่าสัตว์ขาปล้องนั้นมีถิ่นอาศัยอยู่ทุกแห่งในโลก เรียกได้ว่าประมาณ 3 ใน 4 ของสัตว์ทั้งหลายภายในโลก คือสัตว์จำพวกสัตว์ขาปล้อง
การจัดจำแนก
ความสัมพันธ์ทางพันธุกรรมของอาร์โทรพอดใช้ข้อมูลทางพันธุกรรมจากดีเอ็นเอจากไมโทคอนเดรีย ซึ่งแบ่งย่อยได้เป็น 5 ไฟลัมย่อย คือ
เจมส์ เฮอร์เรียต
เจมส์ เฮอร์เรียต เป็นนามปากกาของนายสัตวแพทย์ เจมส์ อัลเฟรด (อัลฟ์) ไวต์ (James Alfred (Alf) Wight) (3 ตุลาคม 1916 – 23 กุมภาพันธ์ 1995) เขาเป็นผู้เขียนหนังสือเกี่ยวกับสัตว์และการรักษาสัตว์หลายเล่มที่ติดอันดับหนังสือขายดี และได้รับการแปลเป็นภาษาไทย โดยปาริฉัตร เสมอแข และจัดพิมพ์โดยสำนักพิมพ์ผีเสื้อ
เนื้อหาส่วนใหญ่ที่ปรากฏในหนังสือของเขาจะเกิดขึ้นในมณฑล ยอร์คเชอร์ ในตอนเหนือของประเทศอังกฤษ สถานที่ที่เขาเริ่มทำงานหลังจากจบการศึกษาจากมหาวิทยาลัยกลาสโกว์ และอาศัยอยู่จนกระทั่งเสียชีวิต
เจมส์ ไวต์ ได้รับพระราชทานเครื่องราชอิสริยาภรณ์แห่งราชอาณาจักรบริเตน (OBE) ชั้น Officer เมื่อปี ค.ศ. 1979
ผลงานหนังสือที่ได้รับการแปลเป็นภาษาไทย
จัดพิมพ์โดยสำนักพิมพ์ผีเสื้อ และได้ทำการจัดเรียงตอนใหม่ต่างจากที่พิมพ์ในอังกฤษ
และหนังสือที่แปลจาก James Herriot's Cat Stories
แหล่งข้อมูลอื่น
19161995
Kerriothyrsus
Kerriothyrsus เป็นสกุลของพืชดอกที่อยู่ในวงศ์ Melastomataceae. มีเพียงสปีชีส์เดียวคือ Kerriothyrsus tetrandrus (Nayar) C.Hansen
ถิ่นกำเนิดของมันคือ อินโดจีน พบใน ลาว และ เวียดนาม
วัดฉัททันต์สนาน
วัดฉัททันต์สนาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพร่อน อำเภอตากใบ จังหวัดนราธิวาส
วิกิพีเดียภาษาเตลูกู
วิกิพีเดียภาษาเตลูกู (తెలుగు వికీపీడియా) เป็นสารานุกรมวิกิพีเดียที่จัดทำขึ้นในภาษาเตลูกู เริ่มสร้างเมื่อ 10 ธันวาคม ค.ศ. 2003 ณ วันที่ 28 สิงหาคม ค.ศ. 2016 วิกิพีเดียภาษานี้มี 65,048 บทความ ซึ่งอยู่ในอันดับ 5 ในวิกิพีเดียภาษากลุ่มอินเดีย เป็นรองเพียงภาษาฮินดี, อูรดู, ทมิฬ และเนวาร์
วัดฉัททันต์สนาน
วัดฉัททันต์สนาน มีชื่อเดิมว่า วัดปลักช้าง ตั้งวัดเมื่อ พ.ศ. 2432 โดยมีพ่อท่านแก้ว เป็นผู้ริเริ่มสร้างขึ้น ต่อมาประมาณ พ.ศ. 2470 ได้เปลี่ยนนามวัดมาเป็น "วัดฉัททันต์สนาน" ได้รับพระราชทานวิสุงคามสีมาเมื่อประมาณ พ.ศ. 2441 อุโบสถหลังปัจจุบันสร้างขึ้นระหว่าง พ.ศ. 2483–2487 ในสมัยพ่อท่านอินแก้วเป็นเจ้าอาวาส ได้รับการบูรณะล่าสุดโดยกรมศิลปากรเมื่อ พ.ศ. 2559
อาคารเสนาสนะที่สำคัญได้แก่อุโบสถมีฐานก่ออิฐถือปูน อุโบสถหันหน้าไปทางทิศตะวันตกซึ่งเป็นทิศที่มีประตูทางเข้าเพียงด้านเดียว ส่วนเสาก่อทึบรวมกับผนังของอุโบสถ มีบานหน้าต่างไม้ด้านละ 3 บาน ประตูทางเข้ามีสามช่องประตู เหนือกรอบประตูช่องกลางตกแต่งด้วยลายปูนปั้นลักษณะคล้ายใบเสมา ตรงกลางเป็นรูปพานรองรับหนังสือและรูปพระอาทิตย์ แวดล้อมด้วยลายพรรณพฤกษา ด้านล่างมีข้อความว่า "พ.ศ. 83" ซึ่งหมายถึง พ.ศ. 2483 เป็นปีที่สร้าง ถัดไปเป็นกรอบประตูที่ขนาบประตูช่องกลางสองด้าน เหนือกรอบประตูทั้งสองตกแต่งด้วยกรอบลายปูนปั้นรูปหน้ากาลคายมกร ด้านในเป็นลายพรรณพฤกษา ภายในอุโบสถมีพระประธานปางมารวิชัย บนเพดานเป็นพื้นไม้ตกแต่งด้วยจิตรกรรมเกี่ยวกับพุทธประวัติ นอกจากนั้นยังมีซากเจดีย์
ชีวีตาเวกเกีย
ชีวีตาเวกเกีย (Civitavecchia) เป็นเมืองและเทศบาลในแคว้นลัตซีโย ประเทศอิตาลี เมืองท่าชายทะเลบนฝั่งทะเลติร์เรเนียน ชื่อของเมืองมีความหมายว่า "เมืองเก่า" ปัจจุบันเป็นท่าเรือสำราญและเฟอร์รีที่สำคัญ
กระทรวงรัฐบาลสหภาพแห่งอินเดีย
รัฐบาลอินเดียใช้อำนาจการบริหารผ่านทางกระทรวง หรือหน่วยงานของรัฐ โดยบางกระทรวง (ministries) อาจประกอบด้วยหน่วยงานย่อยเรียกว่ากรม (departments)
หน่วยงานอิสระ
หน่วยงานอิสระ (independent departments) อยู่ภายใต้การดํและของสำนักนายกรัฐมนตรี (Prime Minister's Office)
Keraunea
Keraunea เป็นสกุลของพืชดอกที่อยู่ในวงศ์ Convolvulaceae.
ถิ่นกำเนิดของมันคือ บราซิลตะวันออก
สปีชีส์ในสกุล ได้แก่:
ฮาเก เกนก็อบ
ฮาเก กอตต์ฟรีด เกนก็อบ (Hage Gottfried Geingob ) เป็นประธานาธิบดีคนที่สามและปัจจุบันของนามิเบียดำรงตำแหน่งตั้งแต่วันที่ 21 มีนาคม ค.ศ. 2015 เกนก็อบเป็นนายกรัฐมนตรีคนแรกของนามิเบียตั้งแต่วันที่ 21 มีนาคม ค.ศ. 1990 ถึง 28 สิงหาคม ค.ศ. 2002 และดำรงตำแหน่งนายกรัฐมนตรีอีกครั้งตั้งแต่ 4 ธันวาคม ค.ศ. 2012 ถึง 21 มีนาคม ค.ศ. 2015
ไพรเมอร์
ไพรเมอร์ (primer) เป็นสายสั้น ๆ ของอาร์เอ็นเอหรือดีเอ็นเอ (ปกติมีจำนวน 18 ถึง 22 เบส) ที่ทำหน้าที่เป็นจุดเริ่มต้นของการจำลองดีเอ็นเอเนื่องจากดีเอ็นเอพอลิเมอเรส (เอนไซม์ที่เร่งปฏิกิริยากระบวนการนี้) สามารถเพิ่มนิวคลีโอไทด์เบสใหม่บนสายดีเอ็นเอที่มีอยู่แล้วได้เท่านั้น ซึ่งการใช้ไพรเมอร์นี้จะใช้ในการสร้างดีเอ็นเอสายใหม่ ทั้งสายแบบต่อเนื่อง (leading strand) และสายแบบไม่ต่อเนื่อง (lagging strand) ไพรเมอร์ส่วนใหญ่แล้วสร้างโดยดีเอ็นเอไพรเมสในรูปของอาร์เอ็นเอไพรเมอร์ หรือในรูปของดีเอ็นเอไพรเมอร์ในสัตว์บางชนิด
ช็อง อึน-จี
ช็อง อึน-จี (เกิด 18 สิงหาคม ค.ศ. 1993) เป็นนักร้อง นักแต่งเพลง นักแสดงชาวเกาหลีใต้ เธอเป็นนักร้องเสียงหลักของวงเกิร์ลกรุปเอพิงก์ นอกจากนี้เธอได้รับความสนใจอย่างมากจากผลงานการแสดงที่ยอดเยี่ยม เช่น ย้อนรอยรัก 1997, ฤดูหนาวนั้น สายลมพัดผ่าน, เชียร์สุดใจ ยัยตัวแสบ
ชีวิตช่วงแรก
ช็อง อึน-จี (ชื่อเดิม ช็อง ฮเย-ริม ) เกิดที่ เขตแฮอุนแด, ปูซาน, ประเทศเกาหลีใต้ เมื่อวันที่ 18 สิงหาคม พ.ศ. 2536 โดยเข้าศึกษาที่โรงเรียนอนุบาลฮัปโด, โรงเรียนประถมศึกษาชินแจ, โรงเรียนมัธยมต้นแจซ็องและโรงเรียนมัธยมปลายฮเยฮวา ในปี 2547 อึน-จี ได้รับรางวัลชนะเลิศในรายการ Excited Day Enjoyable Day (신나는 날 즐거운 날) ซึ่งจัดโดยช่องเคบีเอส
เส้นทางนักร้องและสมาชิกวงเอพิงก์
ในเดือนพฤศจิกายน พ.ศ. 2553 ช็อง อึน-จี ผ่านการคัดเลือกเข้ามาเป็นนักร้องเสียงหลักของวงเอพิงก์ โดยที่เธอไม่ได้รับการฝึกฝนเพื่อการเป็นนักร้องอาชีพก่อนที่จะเข้าเป็นสมาชิกของวง โดยได้รับการฝึกฝนเพียง 6 เดือนก่อนที่จะเปิดตัววงเอพิงก์
ในวันที่ 21 เมษายน พ.ศ. 2554 อึน-จี ได้เปิดตัวพร้อมกับวงเอพิงก์ในรายการ เอ็ม! เคาต์ดาวน์ ทางช่อง เอ็มเน็ต ในเพลง "Mollayo" และ "Wishlist" ซึ่งเป็นเพลงในอีพีอัลบั้ม "เซเวนสปริงส์ออฟเอพิงก์''
สำหรับโปรเจกต์ A Cube for Season #Green ช็อง อึน-ชี พร้อมด้วยกับนักร้องร่วมค่าย ยัง โย-ซ็อบ ได้ร่วมร้องในเพลง"Love Day." ทั้งคู่ยังได้ร่วมกันแสดงในชูตติ้งแทรคของรายการมิวสิกคอร์ในสเปเชียลสเตจ ในเดือนสิงหาคม พ.ศ. 2555 อึน-จี ได้ร้องเพลงประกอบซีรีส์ย้อนรอยรัก 1997 สองเพลงร่วมกับ ซอ อิน-กุก ในเพลง "All For You" และ "Our Love Like This"
ในปี พ.ศ. 2557 ช็อง อึน-จี ได้ร้องเพลง "It's You" ซึ่งเป็นซาวด์แทรกประกอบซีรีส์เรื่อง Three Days โดยเพลงทะยานขึ้นสู่อันดับ 1 ในหลายๆชาร์ตเพลงเช่น บักซ์, ซอรีบาดาและทาอึม มิวสิก ไม่นานนักภายหลังจากที่ปล่อยเพลงเมื่อวันที่ 5 มีนาคม
ในปี พ.ศ. 2559 อึนจีได้ปล่อยเพลงในฐานะศิลปินเดี่ยวในเพลง "Hopefully Sky" ในอัลบั้มแรกที่มีชื่อว่า Dream โดยเพลงได้ขึ้นสู่อันดับที่1 ในหลายๆชาร์ตเพลง ได้ปล่อยเมื่อวันที่ 18 เมษายน ซึ่งอึนจีได้มีส่วนร่วมในการแต่งเพลงในอัลบั้มนี้ด้วยเช่นกัน และยังได้ปล่อยเพลงประกอบละครเรื่อง Entertainer ชื่อเพลงว่า "A Love Before" และล่าสุดได้ปล่อยเพลงในโปรเจกต์ของค่ายร่วมกับฮอกักในเพลง "Ocean"
เมื่อวันที่10 เมษายน พ.ศ. 2560 อึนจีได้ทำการปล่อยเพลงในฐานะศิลปินเดี่ยวในเพลง "The Spring" ในอัลบั้มที่สองมีชื่อว่า Space
ด้านการแสดง
ช็อง อึน-จี ได้เปิดตัวในฐานะนักแสดงในเรื่อง ย้อนรอยรัก 1997 เป็นซีรีส์แนวรำลึกความหลังในยุค 90 ซึ่งเป็นซีรีส์ทีทำเรตติ้งสูงสุดทางช่องเคเบิลทีวีของเกาหลีใต้ในขณะนั้น โดยรับบทเป็นนักแสดงนำหญิง ซึ่งเป็นแฟนคลับผู้คลั่งใคล้ในนักร้องวง เอช.โอ.ที ซึ่งในภายหลังได้กลายมาเป็นนักเขียนบทละครโทรทัศน์ อึน-จี ได้รับคำชมอย่างมากมายจากทั้งนักวิจารณ์และผู้ชมในเรื่องความตลกขบขันและอารมณ์ทางด้านการแสดง ซึ่งถือว่าเป็นที่น่าประทับใจสำหรับนักแสดงหน้าใหม่และเครื่องหมายการค้าในเรื่องสำเนียงปูซานของเธอ โดยบทบาทของซ็อง ซี-ว็อนในละครเรื่องนี้ทำให้เธอคว้ารางวัลต่างๆมากมายเช่น รางวัลนักแสดงหญิงหน้าใหม่ยอมเยี่ยมจากงานประกาศรางวัลศิลปะแพ็กซังครั้งที่ 49
อึน-จี ได้แสดงละครเวทีซึ่งสร้างมาจากหนังฮอลีวูดเรื่อง สาวบลอนด์หัวใจดี๊ด๊า ในบทบาทของ แอลล์ วู้ดส์ โดยได้แสดงตั้งแต่วันที่ 16 พฤศจิกายน พ.ศ. 2555 ถึงวันที่ 17 มีนาคม พ.ศ. 2556
ต่อมาในปี พ.ศ. 2556 อึน-จี ได้รับบทเป็นนักแสดงสมทบในซีรีส์เร้าอารมณ์ เรื่องสายลมรักในฤดูหนาว โดยเธอได้รับรางวัลสำหรับการแสดงยอดเยี่ยมจากงาน APAN Star Awards และรางวัลนักแสดงหน้าใหม่ยอดเยี่มจากงานประกาศรางวัลละครทางช่องเอสบีเอสในปี 2556
ในปี พ.ศ. 2557 ช็อง อึน-จี ได้แสดงละครเวทีซึ่งสร้างจากซีรีส์ยอดนิยมในปี 2547 ในเรื่อง สะดุดรักที่พักใจ และหลังจากนั้นไม่นานอึน-จี ก็ได้รับบทนำในละครโรแมนติก-คอมเมดี เรื่อง Trot Lovers ซึ่งเป็นซีรีส์ที่กล่าวถึงนักร้องลูกทุ่ง (เพลงทร็อต) หญิงที่ต้องดิ้นรนเพื่อที่จะประสบความสำเร็จในอุตสาหกรรมดนตรียุคใหม่ของเกาหลี
และในปี พ.ศ. 2558 อึนจีได้บทนำเป็นนักเรียนในซีรีส์ Cheer Up รับบทเป็นหัวหน้าชมรมเชียร์ลีดเดอร์ แต่กลับรั้งท้ายในชั้นเรียนในโรงเรียนที่มีแต่นักเรียนหัวกะทิ
แหล่งข้อมูลอื่น
1993
วิธีสอนโดยใช้กรณีตัวอย่าง
วิธีสอนโดยใช้กรณีตัวอย่าง (case method) เป็นวิธีสอนที่ใช้กรณีศึกษาที่บังคับให้ผู้เรียนต้องตัดสินใจตามบทบาทของผู้คนที่เผชิญกับการตัดสินใจที่ยากจากสถานการณ์บางอย่างในอดีต คริสโตเฟอร์ ซี. แลงเดลล์ นักวิชาการด้านกฎหมายจากฮาร์วาร์ดเป็นผู้ริเริ่มพัฒนากระบวนการนี้ในช่วงปลายคริสต์ศตวรรษที่ 19 เพื่อสอนกรณีศึกษาทางกฎหมาย การใช้วิธีการสอนรูปแบบนี้ ผู้สอนห้ามให้ความคิดเห็นของตนในการตัดสินใจปัญหานั้น ๆ ทว่าผู้สอนมีหน้าที่สำคัญในการสอบถามผู้เรียนให้คิดค้น บรรยายและแก้ปัญหาเป็นรายกรณี แม้ว่าคำตอบในการแก้ไขปัญหาต่าง ๆ ของผู้เรียนจะไม่ใช่คำตอบดีที่สุด แต่ผู้เรียนจะมีทักษะในการวิเคราะห์และแก้ปัญหาได้ดียิ่งขึ้น
วัดตำหรุ (จังหวัดสมุทรปราการ)
วัดตำหรุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านตำหรุ ตำบลบางปูใหม่ อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 34 ไร่ 1 งาน 20 ตารางวา มีที่ธรณีสงฆ์จำนวน 1 แปลง เนื้อที่ 10 ไร่ 2 งาน
วัดตำหรุตั้งวัดเมื่อ พ.ศ. 2384 ชื่อวัดตั้งตามชื่อหมู่บ้าน เดิมพื้นที่ตั้งวัดอยู่ฝั่งน้ำเค็ม (ที่ธรณีสงฆ์ปัจจุบัน) ต่อมาใน พ.ศ. 2489 นายเจริญ ขุนเจริญ อดีตสมาชิกสภาตำบล ร่วมกับพระมงคลสุนทร เจ้าอาวาสวัดชัยมงคล และราษฎรช่วยกันหาทุนซื้อที่ดินจำนวน 20 ไร่ เศษ ต่อมาซื้อเพิ่มอีก 13 ไร่ 2 งาน และพัฒนาวัดมาโดยตลอด วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 เขตวิสุงคามสีมากว้าง 40 เมตร ยาว 80 เมตร
อาคารเสนาสนะต่าง ๆ มีดังนี้ อุโบสถกว้าง 8 เมตร ยาว 24 เมตร สร้างเมื่อ พ.ศ. 2525 ภายในอุโบสถประดิษฐานพระประธาน นามว่า หลวงพ่อพระประกาย กุฏิสงฆ์จำนวน 15 หลัง ส่วนมากเป็นอาคารไม้ ศาลาการเปรียญกว้าง 18 เมตร ยาว 41 เมตร ศาลาบำเพ็ญบุญ ฌาปนสถาน และอาคารเรียนปริยัติธรรม
ไพรเมส
ดีเอ็นเอไพรเมส (DNA-Primase) เป็นเอนไซม์ที่ใช้ในการจำลองดีเอ็นเอและเป็นชนิดหนึ่งของดีเอ็นเอพอลิเมอเรส ไพรเมสทำการเร่งปฏิกิริยาของการสังเคราะห์เส้นอาร์เอ็นเอหรือดีเอ็นเอสั้น ๆ เรียกว่าไพรเมอร์ ประกอบคู่กับดีเอ็นเอสายเดี่ยว ซึ่งไพรเมสเป็นกุญแจสำคัญสำหรับการจำลองดีเอ็นเอเพราะไม่มีดีเอ็นเอพอลิเมอเรสอื่นใดที่สามารถเริ่มกระบวนการทางเคมีได้หากไม่มีดีเอ็นเอหรืออาร์เอ็นเอไพรเมอร์ หลังจากการสร้างดีเอ็นเอสายใหม่แล้ว สายอาร์เอ็นเอที่สร้างโดยไพรเมสจะถูกเอนไซม์ เอ็กโซนิวคลีส ลบออกจาก 5' ไป 3' และจะแทนที่ด้วยดีเอ็นเอ
ชิพราเก
ชิพราเก (Šiprage) เป็นหมู่บ้านแห่งหนึ่งในประเทศบอสเนียและเฮอร์เซโกวีนา
เจ มาร์ท
บริษัท เจ มาร์ท จำกัด (มหาชน) (ย่อ: JMART) เป็นบริษัทจำหน่ายทั้งค้าปลีกและค้าส่งโทรศัพท์เคลื่อนที่ และสินค้าที่เกี่ยวข้องกับโทรศัพท์เคลื่อนที่ของผู้ผลิตโทรศัพท์เคลื่อนที่ของทุกราย รวมถึงจัดจำหน่ายกล้องดิจิตอล และอุปกรณ์ที่เกี่ยวข้อง
บริษัทก่อตั้งเมื่อวันที่ 27 ธันวาคม พ.ศ. 2531 โดยนายอดิศักดิ์ สุขุมวิทยา และนางสาวยุวดี พงษ์อัชฌา ภายใต้ชื่อ บริษัท เจมาร์ท จำกัด โดยจำหน่ายเครื่องใช้ไฟฟ้า อาทิ โทรทัศน์ เครื่องเล่นวิดีโอ และเครื่องปรับอากาศ ในระบบเงินผ่อน ก่อนจะขยายช่องทางการจำหน่ายไปเป็นระบบขายส่ง ต่อมาปี 2535 ได้ร่วมมือกับอิออน เริ่มดำเนินธุรกิจจำหน่ายเครื่องโทรศัพท์เคลื่อนที่ผ่านระบบเงินสด เงินผ่อน และระบบขายส่ง
บริษัทจดทะเบียนกับตลาดหลักทรัพย์แห่งประเทศไทยเมื่อวันที่ 25 มิถุนายน 2552 ในปัจจุบันมีสถานะเป็นโฮลดิ้ง คอมพานี หรือประกอบธุรกิจลงทุนในธุรกิจอื่น จากข้อมูลโครงสร้างบริษัทเมื่อวันที่ 31 ธันวาคม 2560 บริษัท เจ มาร์ท จำกัด (มหาชน) ถือหุ้นส่วนร้อยละ 57.04 ในบริษัทย่อยคือ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) ซึ่งเป็นบริษัทดำเนินธุรกิจให้บริการติดตามเร่งรัดหนี้ ฟ้องสืบทรัพย์ บังคับคดีทั่วประเทศ และดำเนินการซื้อหนี้ที่สงสัยจะสูญจากสถาบันการเงินและบริษัทผู้ให้บริการอื่น ๆ และยังถือหุ้นสัดส่วนร้อยละ 67.1 ในบริษัท เจเอเอส แอสเซ็ท จำกัด (มหาชน) ซึ่งให้บริการธุรกิจบริหารพื้นที่เช่าสำหรับธุรกิจค้าปลีกโทรศัพท์เคลื่อนที่ ภายใต้ชื่อ IT Junction บริษัทยังลงทุนในบริษัท ซิงเกอร์ ประเทศไทย จำกัด (มหาชน) โดยถือหุ้นร้อยละ 24.99 และเข้าลงทุน บริษัท เจ ฟินเทค จำกัด เพื่อขยายธุรกิจด้านสินเชื่อส่วนบุคคล โดยถือหุ้นร้อยละ 95.77
บริษัทย่อย
ข้อมูลการถือหุ้น ณ วันที่ 31 ธันวาคม 2561
ประเทศอียิปต์ในโอลิมปิกฤดูร้อน 2016
ประเทศอียิปต์ เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติอียิปต์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 120 คน ใน 22 ชนิดกีฬา ผลการแข่งขันครั้งนี้ประเทศอียิปต์ได้รับเหรียญรางวัลได้แก่ 0 เหรียญทอง 0 เหรียญเงิน และ 3 เหรียญทองแดง รวมทั้งหมด 3 เหรียญ
กรีฑา
ผลการแข่งขันดังนี้ :
รายชื่อเครื่องดนตรี
บทความนี้รวบรวมรายชื่อของเครื่องดนตรี แบ่งออกเป็นเครื่องเคาะจังหวะ เครื่องเป่า เครื่องสาย และเครื่องดนตรีไฟฟ้า เป็นต้น
เครื่องเป่าทองเหลือง
== เครื่องดนตรีไทย ==
แบลงทูวาย
แบลงทูวาย (Blank2y) เป็นวงบอยแบนด์ชาวเกาหลีใต้ที่ก่อตั้งโดยคีย์สโตนเอนเตอร์เทนเมนต์ ปัจจุบันกลุ่มประกอบด้วยสมาชิก 9 คน ได้แก่ ดีเค, หลุยส์, ทงฮย็อก, ซิอู, ไมกี้, ยู, ย็องบิน, ซ็องจุน และ โซดัม กลุ่มเปิดตัวอย่างเป็นทางการเมื่อวันที่ 24 พฤษภาคม พ.ศ. 2565 โดยมีอีพีแรกชื่อว่า K2Y I : Confidence [Thumbs Up].
อินเทาร์
อินเทาร์ (इन्दौर) หรือ อินดอร์ (Indore) เป็นเมืองที่มีประชากรมากที่สุดและใหญ่ที่สุดของรัฐมัธยประเทศ ประเทศอินเดีย ยังถือว่าเป็นศูนย์กลางด้านการศึกษาของรัฐ เป็นเมืองแรกของรัฐที่มีมหาวิทยาลัย ทั้งสถาบันเทคโนโลยีอินเดีย (Indian Institute of Technology) และสถาบันการจัดการอินเดีย (Indian Institute of Management Indore) เมืองตั้งอยู่ปลายทิศใต้ของที่ราบสูงมัลวะ ที่ความสูงเฉลี่ยเหนือระดับน้ำทะเล 550 เมตร ถือเป็นเมืองใหญ่ที่ตั้งอยู่บนที่สูงสุดของอินเดียกลาง เมืองอยู่ทางทิศตะวันตกของเมืองโภปาล เมืองหลวงของรัฐ 190 กม. ประชากรโดยเฉลี่ยของอินโดร์ จากการสำรวจในปี ค.ศ. 2011 มีประชากร 1,994,397 คน (เทศบาล) และ 2,170,295 คน (ปริมณฑล) เมืองครอบคลุมพื้นที่เพียง 530 km2 ทำให้เมืองอินเทาร์เป็นเมืองที่มีประชากรหนาแน่นที่สุดในภาคกลาง
เมืองอินเทาร์ก่อตั้งมาตั้งแต่ศตวรรษที่ 16 ในฐานะศูนย์กลางการค้าระหว่างที่ราบสูงเดคคานกับเดลี เมืองนี้และเมืองโดยรอบอยู่ภายใต้การปกครองของฮินดูโดยจักรวรรดิมราฐา เมื่อวันที่ 18 พฤษภาคม ค.ศ. 1724 หลังจากบาจี เรา ที่ 1 เข้าควบคุมมัลวะอย่างเต็มตัว เมืองอินเทาร์เป็นเมืองหลวงของรัฐมัธยภรัต (Madhya Bharat) ระหว่างปี 1950 ถึง 1956
กลางเมืองอินเทาร์เป็นย่านธุรกิจ และเมืองหลวงธุรกิจของรัฐมัธยประเทศ ทั้งยังเป็นที่ตั้งของตลาดหลักทรัพย์มัธยประเทศ ที่เก่าแก่เป็นอันดับ 3 ของอินเดีย
วอลเลย์บอลหญิงเวิลด์แกรนด์แชมเปียนคัพ 2001
วอลเลย์บอลหญิงเวิลด์แกรนด์แชมเปียนคัพ 2001 (2001 FIVB Volleyball Men's World Grand Champions Cup) จัดขึ้นที่เมืองไซตะมะและฟุกุโอะกะ ระหว่างวันที่ 13-18 พฤศจิกายน พ.ศ. 2544
เชริญโญลา
เชริญโญลา (Cerignola) เป็นเมืองและเทศบาลในจังหวัดฟอจจา แคว้นปุลยา ประเทศอิตาลี เป็นเทศบาลที่มีพื้นที่ใหญ่เป็นอันดับ 3 ของประเทศ มีพื้นที่ 593.71 กม² อยู่ห่างจากเมืองฟอจจาไปทางตะวันออกเฉียงใต้ราว 40 กิโลเมตร
แคปคอม
แค็พค็อม (カプコン; CAPCOM) หรือ บริษัท แค็พค็อม จำกัด (株式会社カプコン (Kabushiki-gaisha Kapukon); Capcom Co., Ltd.) เป็นผู้พัฒนาและจำหน่ายวิดีโอเกม เป็นที่รู้จักจากการสร้างแฟรนไชส์มากมาย เช่น ร็อคแมน สตรีตไฟเตอร์ เรซิเดนต์อีวิล เดวิลเมย์คราย เอซแอตเทอร์นีย์ และมอนสเตอร์ฮันเตอร์ รวมถึงเกมแอนิเมชันของดิสนีย์ เดิมบริษัทก่อตั้งในปี ค.ศ. 1979 ปัจจุบันกลายเป็นนักลงทุนต่างประเทศมีบริษัทย่อยในอเมริกาเหนือ ยุโรป และเอเชียตะวันออก
เพลงชาติสาธารณรัฐอิสลามอัฟกานิสถาน
เพลงชาติสาธารณรัฐอิสลามอัฟกานิสถาน ( - ซูรูเดมิลลี, - มิลลีซุรูด;  ) ถูกนำมาใช้โดยโลยาจีร์กาในเดือนพฤษภาคม ค.ศ. 2006
ตามมาตรา 20 ของรัฐธรรมนูญแห่งสาธารณรัฐอิสลามอัฟกานิสถาน "เพลงชาติอัฟกานิสถานมีเนื้อหาเป็นภาษาปาทานโดยเอ่ยถึงวลี "อัลลอฮ์ทรงยิ่งใหญ่" และชื่อบรรดาชนชาติต่าง ๆ ของอัฟกานิสถาน" เนื้อเพลงนี้ประพันธ์โดยอับดุลบารี จะฮานี และทำนองโดยชาวเยอรมันเชื้อสายอัฟกัน.
การประท้วงในประเทศโคลอมเบีย พ.ศ. 2564
'''การประท้วงในประเทศโคลอมเบีย พ.ศ. 2564 (protestas en Colombia de 2021) หรือ การนัดหยุดงานทั่วประเทศโคลอมเบีย พ.ศ. 2564''' (Paro Nacional en Colombia de 2021) เป็นชุดของการประท้วงที่ยังคงดำเนินอยู่โดยเริ่มขึ้นเมื่อวันที่ 28 เมษายน พ.ศ. 2564 เพื่อต่อต้านข้อเสนอการจัดเก็บภาษีเพิ่มและการปฏิรูประบบสุขภาพของรัฐบาลประธานาธิบดีอิบัน ดูเก มาร์เกซ การริเริ่มปฏิรูปภาษีได้รับการเสนอเพื่อสมทบทุนเข้า อิงเกรโซโซลิดาริโอ ซึ่งเป็นแผนสวัสดิการรายได้พื้นฐานถ้วนหน้าที่ได้รับการจัดตั้งขึ้นเมื่อเดือนเมษายน พ.ศ. 2563 เพื่อเยียวยาผลกระทบจากการระบาดทั่วของโควิด-19 ในโคลอมเบีย ในขณะที่ร่างกฎหมายที่ 010 เสนอให้มีการแปรรูประบบสุขภาพในโคลอมเบียไปเป็นของเอกชน
ในขณะที่ศาลต่าง ๆ ได้คาดไว้ล่วงหน้าว่าจะเกิดการประท้วงขึ้นอย่างกว้างขวางและได้เพิกถอนการอนุญาตให้มีการเดินขบวนเนื่องจากกังวลว่าจะมีการระบาดของโควิด-19 เพิ่มขึ้น แต่การประท้วงก็เริ่มขึ้นอย่างจริงจังในวันที่ 28 เมษายน ในเมืองใหญ่อย่างโบโกตาและกาลิ ผู้ประท้วงจำนวนหลายพันถึงหลายหมื่นคนออกไปยังท้องถนนโดยปะทะกับเจ้าหน้าที่ในบางกรณี ส่งผลให้มีผู้เสียชีวิตอย่างน้อยหกคน การประท้วงขยายวงอย่างต่อเนื่องในอีกไม่กี่วันถัดมา และท่ามกลางคำสัญญาของดูเกที่จะปรับปรุงแผนภาษีใหม่ การประท้วงก็มาถึงจุดสูงสุดในวันที่ 1 พฤษภาคมซึ่งเป็นวันผู้ใช้แรงงานสากล เมื่อวันที่ 2 พฤษภาคม ดูเกประกาศว่าเขาจะถอนแผนภาษีใหม่ทั้งหมดออกไปแต่ไม่ได้ประกาศแผนใหม่ที่เป็นรูปธรรม และการประท้วงยังคงดำเนินต่อไป สำนักงานข้าหลวงใหญ่สิทธิมนุษยชนแห่งสหประชาชาติและฮิวแมนไรตส์วอตช์สังเกตพบการปฏิบัติต่อผู้ประท้วงโดยมิชอบของเจ้าหน้าที่ตำรวจ ขณะที่อดีตประธานาธิบดีอัลบาโร อูริเบ เบเลซ เรียกร้องให้ประชาชนแสดงความเป็นน้ำหนึ่งใจเดียวกันกับตำรวจและทหาร
การประท้วงด้วยสาเหตุเดียวกันนี้ยังเกิดขึ้นในประเทศอื่น ๆ เช่น ชิลี แคนาดา ฝรั่งเศส เยอรมนี โปรตุเกส สเปน สวีเดน สหราชอาณาจักร สหรัฐ เป็นต้น
วอลเลย์บอลชายชิงแชมป์โลก รุ่นอายุไม่เกิน 19 ปี 1993
วอลเลย์บอลชายชิงแชมป์โลก รุ่นอายุไม่เกิน 19 ปี 1993 (1993 FIVB Volleyball Boys' U19 World Championship) เป็นครั้งที่ 3 ของการแข่งขัน จัดขึ้นที่เมืองอิสตันบูล, ประเทศตุรกี ระหว่างวันที่ 11–19 กันยายน ค.ศ. 1993
เลอ็อน โกเร็ทซ์คา
เลอ็อน คริสท็อฟ โกเร็ทซ์คา (Leon Christoph Goretzka; เกิดวันที่ 6 กุมภาพันธ์ ค.ศ. 1995) เป็นนักฟุตบอลชาวเยอรมัน ปัจจุบันเล่นในตำแหน่งกองกลางให้กับไบเอิร์นมิวนิกและทีมชาติเยอรมนี
สโมสร
ไบเอิร์นมิวนิก
ทีมชาติ
เยอรมนี
วงศ์ย่อยตะพาบหับ
วงศ์ย่อยตะพาบหับ (Flap-shelled turtle; ) เป็นวงศ์ย่อยของสัตว์เลื้อยคลานในอันดับเต่า ในวงศ์ Trionychidae หรือตะพาบ
ลักษณะโดยรวมของตะพาบในวงศ์ย่อยนี้คือ กระดูกฮัยโปพลาสทรอนเชื่อมรวมกับกระดองท้อง และกระดองท้องมีแผ่นกระดูกบริเวณต้นขา มีขนาดกระดองตั้งแต่ 30-60 เซนติเมตร จึงจัดเป็นตะพาบขนาดเล็ก อาศัยอยู่ในน้ำจืดและหากินตามพื้นล่างของแหล่งน้ำ ว่ายน้ำเพื่อเสาะแสวงหาอาหารหรือฝังตัวอยู่ในโคลนเพื่อรอเหยื่อให้เข้ามาใกล้ กินได้ทั้งสัตว์มีกระดูกสันหลัง เช่น ปลา และสัตว์ไม่มีกระดูกสันหลัง เช่น กุ้ง, ปู หรือหอย
พบกระจายพันธุ์ตั้งแต่แถบซาฮาราและแอฟริกาตะวันออกเฉียงเหนือ และอนุทวีปอินเดีย สำหรับในประเทศไทยมีตะพาบในวงศ์ย่อยนี้เพียงชนิดเดียว คือ ตะพาบหับพม่า
สกุล
วงศ์ย่อยตะพาบหับแบ่งออกเป็นสามสกุลดังนี้
วิกิพีเดียภาษาละติน
วิกิพีเดียภาษาละติน (Vicipaedia Latina) เป็นสารานุกรมวิกิพีเดียที่จัดทำขึ้นในภาษาละติน สร้างขึ้นในเดือนพฤษภาคม ค.ศ. 2002 ณ เดือนSeptember 2023 วิกิพีเดียภาษานี้มีบทความประมาณ 0 บทความ ในขณะที่เนื้อหาหลักทั้งหมดเป็นภาษาละติน แต่ผู้ใช้มักใช้ภาษาสมัยในการอภิปราย เนื่องจากมีความสะดวกกว่า เช่น ภาษาอังกฤษ, ภาษาฝรั่งเศส, ภาษาอิตาลี, ภาษาเยอรมัน หรือภาษาสเปน
นักวิชาการภาษาละตินมืออาชีพได้สังเกตเห็นการปรับปรุงอย่างค่อยเป็นค่อยไปในสารานุกรมนี้ Robert Gurval รายงานว่า "บทความเหล่านี้ดูดีมาก" ถึงแม้ว่าผู้มีส่วนร่วมบางคนเขียนภาษานี้ได้ไม่สมบูรณ์แบบ วิกิพีเดียภาษาละตินเป็นวิกิพีเดียภาษาแรกที่เขียนด้วยภาษาที่เลิกใช้งานแล้ว ส่วนภาษาอื่น ๆ อย่างวิกิพีเดียภาษาสลาวอนิกคริสตจักรเก่าสร้างขึ้นในภายหลัง
Nymphaea alba
Nymphaea alba เป็นพืชน้ำในตระกูล Nymphaeaceae มีถิ่นกำเนิดในแอฟริกาเหนือ เอเชียเขตอบอุ่น ยุโรป และเอเชียเขตร้อน (อินเดีย)
คำอธิบาย
Nymphaea alba เติบโตในน้ำที่ลึก 30–150 ซม. (12–59 นิ้ว) และชอบพบในบ่อน้ำและทะเลสาบขนาดใหญ่
ใบมีขนาดเส้นผ่านศูนย์กลางไม่เกิน 30 ซม. (12 นิ้ว) และขยายได้ 150 ซม. (59 นิ้ว) ต่อต้น ดอกไม้มีสีขาวและมีเกสรตัวผู้เล็ก ๆ อยู่ข้างใน
เทือกเขาร็อกกี
เทือกเขาร็อกกี (Rocky Mountains หรือ Rockies) เป็นเทือกเขาในอเมริกาเหนือ พาดผ่านตั้งแต่บริติชโคลัมเบียในแคนาดา ไปจนถึงรัฐนิวเม็กซิโกในสหรัฐอเมริกา รวมความยาวประมาณ 4,800 กิโลเมตร โดยมียอดเขาที่สูงที่สุดคือ เมาท์เอลเบิร์ต ในรัฐโคโลราโด ซึ่งมีความสูงประมาณ 4,401 เมตรเหนือระดับน้ำทะเล
เป็นเทือกเขาใหญ่ ตั้งอยู่ทางทิศตะวันตกของทวีปอเมริกาเหนือ เทือกเขาร็อกกีทอดยาวเป็นเส้นตรงกว่า 3,000 กิโลเมตร (1,900 ไมล์) จากส่วนเหนือสุดของบริติชโคลัมเบียในแคนาดา ไปจนถึงนิวเม็กซิโกในสหรัฐอเมริกา ทางด้านเหนือติดกับแม่น้ำลียาร์ดในขณะที่จุดใต้สุดติดกับเมืองแอลบูเคอร์คีใกล้กับภูเขาซานเดีย-มันซาโน เทือกเขาร็อกกีเป็นส่วนหนึ่งของเทือกเขาในทวีปอเมริกาเหนือ เทือกเขาร็อกกีไม่ได้เป็นส่วนหนึ่งของเทือกเขาชายฝั่งแปซิฟิก, เทือกเขาคาสเคดและเทือกเขาเซียร่าเนวาดาซึ่งอยู่ห่างออกไปทางทิศตะวันตก
เทือกเขาร็อคกี้ก่อตัวเมื่อ 80 ล้านถึง 55 ล้านปีก่อน อยู่ในช่วงสมัยลาราไมต์ ซึ่งมีแผ่นเปลือกโลกจำนวนหนึ่งเริ่มเลื่อนตัวอยู่ใต้แผ่นอเมริกาเหนือ ผลของการมุดตัวคือทำให้เกิดภูเขาที่ในบริเวณทางทิศตะวันตกบนทวีปอเมริกาเหนือ ตั้งแต่นั้นมาการแปรสัณฐานและการกัดเซาะของธารน้ำแข็ง ได้ทำให้เทือกเขาร็อกกีกลายเป็นยอดเขาและหุบเขาอันน่ามหัศจรรย์ ในช่วงท้ายของยุคน้ำแข็งยุคสุดท้าย มนุษย์เริ่มอาศัยอยู่ในเทือกเขา หลังจากนั้นชาวยุโรปเช่น เซอร์อเล็กซานเดอร์ แม็คเคนซี่ และชาวอเมริกันเช่น การเดินทางของลูอิสและคลาร์ก เริ่มสำรวจจำพวกแร่ธาตุ เป็นการเริ่มต้นการแสวงหาผลประโยชน์ทางเศรษฐกิจจากภูเขาแม้ว่าจะมีประชากรไม่มากก็ตาม
จากยอดเขาสูงสุด 100 แห่งในบรรดายอดเขาสูงสุดของเทือกเขาร็อคกี้ 78 แห่ง (รวมจุดสูงสุด 30 แห่ง) ตั้งอยู่ในรัฐโคโลราโด ในรัฐไวโอมิงสิบแห่ง ในนิวเม็กซิโกหกแห่งและสามแห่งในรัฐมอนทานา สวนสาธารณะและเขตพื้นที่ป่าสงวนบนเทือกเขากลายเป็นแหล่งท่องเที่ยวยอดนิยมโดยเฉพาะอย่างยิ่งสำหรับนักปีนเขา ตั้งแคมป์ ตกปลา ล่าสัตว์ ปั่นจักรยานเสือภูเขา เล่นสกีและสโนว์บอร์ด
แนตจีโอแอดเวนเจอร์
แนต จีโอ แอดเวนเจอร์ (Nat Geo Adventure) เป็นช่องรายการเกี่ยวกับการผจญภัยนอกบ้าน ที่ออกอากาศในภูมิภาคเอเชีย ยุโรป และ ออสเตรเลีย โดยในประเทศไทยสามารถรับชมช่องรายการนี้ได้ ผ่านทาง ทรูวิชั่นส์ ช่อง 38
รายการที่ออกอากาศผ่านทางช่อง Nat Geo Adventure นั้นเกี่ยวข้องกับการผจญภัยนอกบ้าน, การท่องเที่ยวแนวผจญภัย รวมถึงเหตุการณ์สำคัญต่างๆ รอบโลก โดยตั้งแต่วันที่ 1 พฤษภาคม ปี ค.ศ. 2007 ช่องรายการได้ทำการเปลี่ยนชื่อจาก Adventure One เป็น Nat Geo Adventure ในทุกประเทศ
เมื่อเดือน พฤษภาคม พ.ศ. 2555 ที่ผ่านมา แนต จีโอ แอดเวนเจอร์ ได้ย้ายการออกอากาศไปที่ช่องของจีเอ็มเอ็ม แกรมมี่ แล้ว
มาริโอแอนด์โซนิคแอตดิโอลิมปิกเกมส์
มาริโอแอนด์โซนิกแอตดิโอลิมปิกเกมส์ (Mario & Sonic at the Olympic Games; マリオ&ソニック in 北京オリンピック) เป็นเกมกีฬาที่พัฒนาร่วมกันระหว่างเซก้าและนินเทนโด โดยในเกมจะมีการนำตัวละครจากเกมชุดมาริโอและเกมชุดโซนิกเดอะเฮดจ์ฮ็อกนำมาแข่งขันในกีฬาโอลิมปิกฤดูร้อน 2008 โดยจะวางจำหน่ายบนเครื่องนินเทนโดวีและนินเทนโดดีเอส โดยตัวเกมได้รับการสนับสนุนจากคณะกรรมการโอลิมปิกสากลในฐานะสื่อมัลติมีเดียและเกมอย่างเป็นทางการของโอลิมปิกฤดูร้อน 2008
ตัวละครที่ปรากฏตัวมาให้เล่น
ตัวละครถูกแบบออกเป็น 4 แบบ โดยจะแบ่งตามความถนัดในแต่ละด้านของตัวละครนั้นๆ
จังหวัดคางาวะ
จังหวัดคางาวะ เป็นจังหวัดหนึ่งในประเทศญี่ปุ่น ตั้งอยู่บนเกาะชิโกกุ เมืองหลวงคือทากามัตสึ
ภูมิศาสตร์
จังหวัดคางาวะตั้งอยู่ทางตะวันออกเฉียงเหนือของเกาะชิโกกุ โดยมีอาณาเขตติดต่อกับจังหวัดเอฮิเมะและจังหวัดโทกูชิมะทางทิศใต้ ในขณะที่ทิศเหนือ ทิศตะวันออก และทิศตะวันตกติดต่อกับทะเลเซโตะใน
ในปี พ.ศ. 2560 จังหวัดคางาวะมีพื้นที่ 1876.77 ตารางกิโลเมตร และเป็นจังหวัดที่มีพื้นที่น้อยที่สุดในประเทศญี่ปุ่น
การปกครอง
จังหวัดคางาวะประกอบด้วย 8 นคร 5 อำเภอ และ 9 เมือง ได้แก่
แสงสุรีย์ รุ่งโรจน์
แสงสุรีย์ รุ่งโรจน์ (27 กรกฎาคม พ.ศ. 2496 – 10 กันยายน พ.ศ. 2564) เป็นนักร้องเพลงลูกทุ่งชายที่มีชื่อเสียงคนหนึ่งในประเทศไทยช่วงปี พ.ศ. 2520-2524 เส้นทางการขึ้นมาเป็นนักร้องของเขานั้น มีความแตกต่างจากนักร้องลูกทุ่งรุ่นเดียวกันและรุ่นก่อนหน้านั้นอยู่มาก เพราะเขามีผลงานเพลงโด่งดังขึ้นมาโดยที่ไม่เคยเป็นนักร้องอยู่กับวงดนตรีลูกทุ่งวงใดมาก่อน โดยเขาโด่งดังมาจากผลงานเพลงแรกที่เขาบันทึกเสียงคือ "แห่ขันหมาก" และหลังจากนั้นก็ผลิตผลงานเพลงที่ไพเราะกินใจออกมามากมายหลายเพลง
เขาได้เสียชีวิตจากโรคโควิด-19 เมื่อวันที่ 10 กันยายน พ.ศ. 2564 เวลา 10:30 น. ด้วยวัย 68 ปี
ประวัติ
แสงสุรีย์ รุ่งโรจน์ มีชื่อจริงว่า เฉลียว ไกอ่ำ เกิดวันที่ 27 กรกฎาคม พ.ศ. 2496 ที่บ้านเลขที่ 156 หมู่ 13 ตำบลกำปัง อำเภอโนนไทย จังหวัดนครราชสีมา จากฐานะที่ยากจน และพ่อแม่แยกทางกัน ทำให้เขาจบการศึกษาแค่ประถมศึกษาปีที่ 4 จากโรงเรียนวัดบ้านจาน ต.กำปัง อ.โนนไทย แสงสุรีย์ เป็นคนที่ชอบการร้องเพลงลูกทุ่งอย่างมาก และก็ได้เข้าสู่เวทีการประกวดในเขตจังหวัดบ้านเกิดมาตั้งแต่สมัยเรียนชั้น ป.2 และประกวดเรื่อยมา ซึ่งก็ชนะบ้างแพ้บ้างเป็นธรรมดา
หลังจบการศึกษา เมื่อประมาณอายุ 15 ปี แสงสุรีย์ หิ้วกระเป๋าเข้ามาหางานทำที่กรุงเทพฯ และน้าสาวได้ฝากฝังให้เขาได้เข้าทำงานที่โรงแรมแอมบาสเดอร์ แถวสุขุมวิท ในตำแหน่งล้างจาน 3 ปีหลังจากนั้นก็ขยับขึ้นมาทำในตำแหน่งพ่อครัวอาหารฝรั่ง และเขาทำหน้าที่นี้อยู่นานถึง 10 ปี
ระหว่างนั้นเขาก็ตระเวณประกวดร้องเพลงตามเวทีเล็ก ๆ ในเขตกรุงเทพฯ ซึ่งก็ชนะบ้างแพ้บ้าง มาวันหนึ่ง แสงสุรีย์ ได้เข้าประกวดการร้องเพลงประกอบภาพยนตร์เรื่อง "ขยะสังคม" ที่มีสรพงษ์ ชาตรี แสดงนำ และมีสายัณห์ สัญญา เป็นผู้ร้องเพลงประกอบภาพยนตร์ ซึ่งคราวนี้ แสงสุรีย์ ได้รับชัยชนะ และเพื่อนที่มาร่วมประกวดด้วยกัน ได้พาเขาไปพบ ครูสัมฤทธิ์ รุ่งโรจน์ครูเพลงตาพิการ เพื่อให้ปั้นแสงสุรีย์ เป็นนักร้อง
เมื่อพบกัน ครูสัมฤทธิ์ บอกว่าถ้าอยากจะเป็นนักร้อง ก็จะขายเพลงให้เพลงละ 600 บาท ซึ่งแสงสุรีย์ก็ตกลงซื้อทันที 2 เพลง จากนั้นครูสัมฤทธิ์ก็กลับไปแต่งเพลงมาให้เขา 2 เพลง ก่อนจะพาลูกศิษย์คนใหม่ไปเข้าห้องอัดเสียง โดยไปขอแทรกคิวเวลาห้องอัด 2 ชั่วโมง เพื่อผลิตผลงานที่จะพลิกชีวิตของกุ๊กที่รักการร้องเพลงลูกทุ่ง
2 เพลงที่ว่านั้นก็คือ แห่ขันหมาก และ น่าอร่อย โดยใจความตอนหนึ่งของเพลง แห่ขันหมาก มีอยู่ว่า "ส่วน แสงสุรีย์ รุ่งโรจน์ ไม่มีรถขี่" ก็เท่ากับว่า ครูสัมฤทธิ์ ตั้งชื่อให้กับลูกศิษย์คนใหม่ไปพร้อมกับเพลง ๆ นี้เลยทีเดียว
หลัง 2 เพลงของแสงสุรีย์ ถูกนำออกเผยแพร่ตามสถานีวิทยุ ก็ปรากฏว่าเป็นที่ชื่นชอบอย่างมากของเหล่าบรรดาแฟนเพลง จึงมีนายทุนเสนอทำวงดนตรี แสงสุรีย์ รุ่งโรจน์ ให้เพื่อทำการเดินสาย ครูสัมฤทธิ์จึงแต่งเพลงให้แสงสุรีย์อีก 4 เพลง สำหรับใช้ในการแสดงที่หน้าเวที และแสงสุรีย์ ก็ออกเดินสายในฐานะหัวหน้าวงโดยที่เขามีเพลงอยู่แค่ 6 เพลงเท่านั้น ซึ่งเพลงที่ตามมาที่หลังอีก 4 เพลงต่างก็ได้รับความนิยมจากบรรดาแฟนเพลงอย่างมากเช่นกัน จากนั้นจึงค่อย ๆ ทยอยผลิตผลงานเพลงตามมาสมทบอีกมาก แต่โดยหลักแล้วผลงานเพลงของแสงสุรีย์ยังคงเป็นเพลงที่แต่งขึ้นโดยครูสัมฤทธิ์
ในการแสดงครั้งหนึ่ง วงแสงสุรีย์สามารถเก็บค่าผ่านประตูได้เป็นหลักล้านบาท แม้จะเก็บแค่คนละ 20 บาท ขณะที่ผู้ชมก็มารอกันตั้งแต่บ่าย 3 โมง ขณะที่วงดนตรีเปิดการแสดงในช่วงเย็น วงแสงสุรีย์ ออกเดินสายระหว่างปี 2521 – 2524 ก่อนจะปิดวงไป เมื่อความนิยมเริ่มลดน้อยถอยลง
การเสียชีวิต
แสงสุรีย์เริ่มติดเชื้อโควิด-19 มาตั้งแต่เดือนสิงหาคม พ.ศ. 2564 จนอาการทรุดหนักเนื่องจากปอดติดเชื้ออย่างรุนแรง จึงถูกส่งไปรักษาที่โรงพยาบาลสมุทรสาคร ก่อนจะเสียชีวิตในวันที่ 10 กันยายน พ.ศ. 2564 เวลา 10:30 น. รวมอายุได้ 68 ปี มีพิธีฌาปนกิจที่วัดบางพลีใหญ่กลาง จังหวัดสมุทรปราการ ในวันที่ 11 กันยายน พ.ศ. 2564
พระเจ้าจียง
พระเจ้าจียง เป็นพระมหากษัตริย์จีนรัชกาลที่ 12 แห่งราชวงศ์เซี่ย เป็นพระราขโอรสของพระเจ้าเซีย และยังเป็นพระอนุชาของพระเจ้าปู้เจี้ยง ทรงครองราชย์ 21 ปี เมื่อพระองค์สวรรคต พระเจ้าจิ่น พระราชโอรสขึ้นครองราชย์ต่อ
วัดละมุด (จังหวัดนครปฐม)
วัดละมุด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของคลองบางพระ ในหมู่ที่ 5 บ้านสวนถั่ว ตำบลวัดละมุด อำเภอนครชัยศรี จังหวัดนครปฐม
วัดละมุดก่อตั้งเมื่อ พ.ศ. 2374 ได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553 มีโบราณสถานที่สำคัญคือ อุโบสถหลังเก่า สร้างขึ้นในสมัยอยุธยาตอนปลาย เป็นอาคารทรงสี่เหลี่ยมผืนผ้าขนาดกว้าง 6 เมตร ยาว 12 เมตร มีประตูทางเข้าด้านหน้า 2 ประตู หน้าบันติดประดับด้วยเครื่องถ้วยลายคราม หลังคาเครื่องไม้มีช่อฟ้า ใบระกา นาคสะดุ้ง หางหงส์ บริเวณโดยรอบอุโบสถมีซุ้มเสมาอยู่ทั้ง 8 ทิศ ภายในอุโบสถประดิษฐานพระประธาน เป็นพระพุทธรูปปางสมาธิ ตามประวัติกล่าวว่าอัญเชิญมาจากวัดโบสถ์ พระพักตร์มีเค้าอิทธิพลศิลปะแบบอู่ทอง อุโบสถหลังนี้สันนิษฐานว่าสร้างในสมัยรัตนโกสินทร์และมีการซ่อมแซมอีกครั้งอีกครั้งในช่วงเวลาที่ไม่ห่างกันมาก นอกจากนี้ยังมีเจดีย์ย่อมุมไม้สิบสองอีก 10 องค์ อยู่ภายในกำแพงแก้วที่กั้นเป็นเขตของอุโบสถ ได้รับการขึ้นทะเบียนเป็นโบราณสถานจากกรมศิลปากร
วิหารขนาดกว้าง 9.50 เมตร ยาว 18.50 เมตร สูง 21 เมตร ก่ออิฐถือปูน หลังคามุงด้วยกระเบื้องเคลือบ หน้าบันแกะสลักรูปเทพนมประกอบลายพุดตาน ภายในวิหารประดิษฐานพระพุทธศิลาหินทรายสมัยอโยธยา สุพรรณภูมิหลายองค์ ซึ่งนำมาจากวัดร้าง นอกจากนั้นวัดยังมี พระจุฬามณี จำนวนทั้งหมด 5 องค์ กว้าง 1.5 เมตร สูง 3 เมตร สร้างด้วยโลหะตามศิลปะสมัยอยุธยา โดยนำมาจากวัดร้างฝั่งตรงข้ามวัดละมุด (ในปัจจุบันนี้ไม่มีแล้ว)
คณะรัฐมนตรีไทย คณะที่ 13
คณะรัฐมนตรี คณะที่ 13 ของไทย (17 กันยายน พ.ศ. 2488 - 31 มกราคม พ.ศ. 2489)
หม่อมราชวงศ์เสนีย์ ปราโมช เป็นนายกรัฐมนตรี ประกาศพระบรมราชโองการ เมื่อวันที่ 17 กันยายน พ.ศ. 2488
นายปรีดี พนมยงค์ ผู้สำเร็จราชการแทนพระองค์ ลงนามในประกาศ
พระยามานวราชเสวี (ปลอด ณ สงขลา) ประธานสภาผู้แทนราษฎร เป็นผู้ลงนามรับสนองพระบรมราชโองการ
รายชื่อคณะรัฐมนตรีคณะที่ 13 ของไทย
ในวันที่ 19 กันยายน พ.ศ. 2488 มีการแต่งตั้งคณะรัฐมนตรี ดังนี้
คณะรัฐมนตรีแถลงนโยบายต่อสภาผู้แทนราษฎรเมื่อวันที่ 19 กันยายน พ.ศ. 2488 และได้รับความไว้วางใจในวันเดียวกัน คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2488 เล่ม 62 ตอน 52 หน้า 1426
การปรับคณะรัฐมนตรี
เมื่อวันที่ 14 ตุลาคม พ.ศ. 2488 คณะรัฐมนตรีคณะนี้ได้มีการเปลี่ยนแปลงตามลำดับ คือ
การสิ้นสุดของคณะรัฐมนตรีคณะที่ 13 ของไทย
คณะรัฐมนตรีคณะนี้สิ้นสุดลง เพราะเหตุที่สภาผู้แทนราษฎรชุดที่ให้ความไว้วางใจได้สิ้นสุดลง เมื่อวันที่ 15 ตุลาคม พ.ศ. 2488 โดยพระราชกฤษฎีกายุบสภาผู้แทนราษฎร พ.ศ. 2488 คณะรัฐมนตรีคณะนี้ได้รักษาการไปจนถึงวันที่ 31 มกราคม พ.ศ. 2489 ซึ่งเป็นวันตั้งนายกรัฐมนตรีใหม่ตามรัฐธรรมนูญ
ประเทศเอลซัลวาดอร์ในโอลิมปิกฤดูร้อน 2016
ประเทศเอลซัลวาดอร์ เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติเอลซัลวาดอร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 8 คน ใน 6 ชนิดกีฬา ผลการแข่งขันครั้งนี้ประเทศเอลซัลวาดอร์ไม่ได้รับเหรียญรางวัล
กรีฑา
ผลการแข่งขันดังนี้ :
เหยื่อเลียงผา
เหยื่อเลียงผา หรือ เหยื่อจง หรือ เทียนหมอคาร์ เป็นพืชในสกุลเทียนดอก วงศ์ Balsaminaceae เป็นไม้ล้มลุก ต้นอวบน้ำ ใบเดี่ยว ออกเรียงเวียนใกล้ปลายยอด ดอกช่อมี 1-3 ดอก ผลรูปกระสวย เปลือกบาง แก่แล้วแตกและดีดเมล็ดกระเด็นไปไกล ออกดอกช่วงเดือนตุลาคม – ธันวาคม พบมากในเขาหินปูนทางภาคเหนือ พบครั้งแรกในประเทศไทยเมื่อ 3 พฤศจิกายน พ.ศ. 2465 ที่ดอยเชียงดาว จังหวัดเชียงใหม่
มัดเราะซะฮ์โกกัลดอช (ทาชเคนต์)
มัดเราะซะฮ์โกกัลดอช (Koʻkaldosh madrasasi/Кўкалдош мадрасаси) เป็นมัดเราะซะฮ์เก่าแก่ในทาชเคนต์ เมืองหลวงของประเทศอุซเบกิสถาน ตั้งอยู่ใกล้กับตลาดชอร์ซูและสถานีชอร์ซู มัดเราะซะฮ์สร้างขึ้นในปี 1570 โดยจักรวรรดิเชย์บานิด
ในปี 1830–1831 ชั้นหนึ่งของมัดเราะซะฮ์ถูกทำลายลงแล้วนำอิฐไปใช้สร้างมัดเราะซะฮ์เบกแลร์เบกี (Beklarbegi madrasasi) ซึ่งอยู่ใกล้กัน ต่อมาชั้นนี้ได้รับการสร้าวขึ้นใหม่ทดแทน มัดเราะซะฮ์ได้รับความเสียหายจากเหตุแผ่นดินไหวในปี 1868 และได้รับการบูรณะในปี 1902–1903 จากนั้นได้รับการสร้างต่อเติมและซ่อมแซมอีกครั้งในทศวรรษ 1950 และเป็นหนึ่งในอาคารทางศาสนาเพียงไม่กี่แห่งที่เหลือรอดจากเหตุแผ่นดินไหวในทาชเคนต์ปี 1966
ในศตวรรษที่ 18 มัดเราะซะฮ์แห่งนี้เคยถูกใช้งานเป็นสถานีคาราวาน ตามด้วยการใช้เป็นป้อมปราการ ในศตวรรษที่ 20 ใช้งานเป็นพิพิธภัณฑ์ ตอนแรกเกี่ยวกับอเทวนิยม (ในสมัยโซเวียต) และต่อมาเกี่ยวกับดนตรีพื้นเมือง และในทศวรรษ 1990 ได้มีการฟื้นฟูอาคารกลับมาใช้งานเป็นมัดเราะซะฮ์ดังเดิม
การโจมตีโดยปฏิเสธการให้บริการ
อาชญากรผู้โจมตีมักมุ่งเป้าไปยังเว็บไซต์หรือบริการซึ่งตั้งอยู่ในเว็บเซิร์ฟเวอร์ที่มีการเข้าชมสูงอย่างเช่น ธนาคาร เกตเวย์ชำระบัตรเครดิต โดยมีแรงจูงใจเบื้องหลังเป็นการแก้แค้น การแบล็กเมล หรือการเคลื่อนไหวทางการเมือง เป็นต้น, และสิ่งนี้คือจุดเริ่มต้นของ Hacker ที่พยายามทำให้เซิร์ฟเวอร์นั้นไม่สามารถให้บริการกับผู้ใช้งานได้
อาการ
United States Computer Emergency Readiness Team (US-TERM) ได้นิยามอาการที่ถูกโจมตีโดยปฏิเสธการให้บริการไว้ดังนี้
การโจมตีโดยปฏิเสธการให้บริการอาจทำให้เกิดปัญหาบนอุปกรณ์เครือข่ายแวดล้อม นอกเหนือไปจากคอมพิวเตอร์ที่กำลังถูกโจมตี ตัวอย่างเช่น แบนด์วิดท์ของเราเตอร์ที่ตั้งอยู่ระหว่างอินเทอร์เน็ตกับแลน อาจถูกใช้ไปหมดกับการโจมตี ทำให้ไม่เพียงแค่เกิดปัญหาบนคอมพิวเตอร์เป้าหมายเท่านั้น แต่ยังส่งผลกระทบทั้งเครือข่ายและคอมพิวเตอร์เครื่องอื่นบนแลนด้วย
ถ้าการโจมตีขยายวงกว้างในสเกลที่ใหญ่เพียงพอ อุปกรณ์เครือข่ายที่บอบบางหรือตั้งค่าไม่ถูกต้องก็อาจส่งผลกระทบต่อการเชื่อมต่ออินเทอร์เน็ตทั้งภูมิภาคได้ โดยไม่ต้องมีความรู้หรือความตั้งใจของผู้โจมตี
พอลแห่งทารันโท
พอลแห่งทารันโท (Paul of Taranto) เป็นนักเขียนและนักเล่นแร่แปรธาตุฟรันซิสกันแห่งคริสต์ศตวรรษที่ 13 อยู่ทางตอนใต้ของอิตาลี ผลงานที่น่าจะเป็นที่รู้จักมากที่สุดคือ Theorica et practica ซึ่งกล่าวถึงหลักการของการเล่นแร่แปรธาตุโดยพยายามอธิบายในเชิงทฤษฎีและปฏิบัติอย่างมีเหตุมีผล นอกจากนี้ยังมีหลักฐานบ่งชี้ว่า พอลน่าจะเป็นผู้เขียนตำราเล่นแร่แปรธาตุซึ่งเป็นที่รู้จักอย่างกว้างขวาง คือ Summa perfectionis ที่เชื่อกันโดยทั่วไปว่าเป็นของกีเบอร์ (หรือ กีเบอร์เทียม)